Motorfietsryer beseer in Margate-ongelukDie motorfietsongeluk in Margate op 22 Junie 2015 Foto: Netcare 911 ŉ Motorfietsryer is in ŉ ernstige toestand nadat hy Maandagmiddag in Marinerylaan in Margate, KwaZulu-Natal, ŉ motor van agter getref het. “Die man het ernstige beserings opgedoen en het in die pad gelê toe paramedici by die toneel opgedaag het,” het Chris Botha, woordvoerder van Netcare 911, in ŉ verklaring gesê. “Die man is op die toneel gestabiliseer en daarna na ŉ hospitaal geneem.” Die oorsaak van die ongeluk word ondersoek. Die motorfietsongeluk in Margate op 22 Junie 2015 Foto: Netcare 911